PATIENTVEJLEDNING

Indholdet i denne vejledning er godkendt af Dansk Selskab for Ambulant Kirurgi

01.02.2021 MBW (revideres hver 3. år)

Kikkertundersøgelse af Tyktarmen **- Sigmoideoskopi**

Undersøgelsen udføres med en lang bøjelig kikkert, hvorigennem der kan føres instrumenter til fx udtagning af vævsprøver eller fjernelse af polypper. For at folde tarmen ud blæses der luft i tarmen, det meste af luften suges ud ved undersøgelsens afslutning. Undersøgelsen foretages for at afsløre, om der forandringer i tarmen (betændelse, polypper eller kræft). Sigmoideoskopi er undersøgelse af de nederste 40-60 cm af tyktarmen.

**Før undersøgelsen**

Hvis De har pacemaker eller får blodfortyndende medicin, skal det oplyses før undersøgelsen.

På apoteket hentes to klyx på 240 ml, hvor De skal tage det ene aftenen før undersøgelsen og det andet 1-2 timer før undersøgelsen. Klyxet tages ved, at De lægger Dem på venstre side – sprøjter væsken fra flasken ind i tarmen - holder på det 5-15 minutter - og går på toilettet og tømmer tarmen. De skal ikke være fastende. De bedes venligst undlade at påføre Dem dufte på undersøgelsesdagen.

**Undersøgelsen**

Ved undersøgelsen ligger De på venstre side. Der kan ved undersøgelsen være ubehag fra luften, der blæses ind i tarmen, samt smerte på grund af træk i tarmen.  
Sigmoideoskopien Varer ca. 10 minutter

**Efter undersøgelsen**

De kan tage på arbejde efter undersøgelsen.  
  
Er der taget vævsprøver, skal De huske at ringe om resultatet.

**Komplikationer**

Efter udtagning af vævsprøver kan der komme en lille smule blod i afføringen det første døgn. I særdeles sjældne tilfælde kan der efter polypfjernelse opstå kraftig blødning eller hul på tarmen, som vil kræve indlæggelse på hospitalet.

Skulle der efter polypfjernelse opstå blødning, smerter eller feber, skal De straks kontakte klinikken, vagtlæge eller skadestue.

Aftalt tid til undersøgelse dag 20 kl.

**Evt. afbud bedes meddelt klinikken senest 2 dage før på tlf. 39 64 14 80 mellem kl. 9-14**.

**Ved for sent afbud – eller udeblivelse uden afbud, sendes regning på 500 kr.**